open-index/open-wikipedia-markdown huggingface dataset:
Bahaso Batawi

**Bahaso Malayu Batawi**, jo disabuik **Bahaso Batawi** atau **Bahaso Malayu Jakarta** adolah bahaso nan ditutua dek urang Batawi di Jakarta, Indonesia.  Inyo bahaso asali dek labiah kurang 5 juta urang.

Bahaso Batawi adolah sabuah creole bahaso Malayu, jo takaik rapek jo Bahaso Malayu. Bahaso iko mampunyoi banyaik kato pinjam dari bahaso Cino Hokkien, Arab, Portugih, jo Balando.  Bahaso ko manggantian bahaso creole Batawi nan labiah dulu, nan balandasan kreol asa bahaso Portugih, Mardijker. Ganti namo urang partamo *gue* (ambo) jo ganti namo urang kaduo *lu* (sanak) jo angko sarupo *cepek* (saratuih), *gopek* (limo ratuih), jo *seceng* (saribu) datang dari Hokkien, samantaro kato *ente* (sanak) jo *ane* (ambo) tabik dari bahaso Arab. Bahaso Malayu Cocos, sabuah creole bahaso Malayu nan ditutua di Kapulauan Cocos, Australia jo Sabah, Malaysia tabik dari bahaso Malayu Batawi nan labiah dulu.

## Rujuakan
Bahaso Sasak

**Bahaso Sasak** ditutua dek kumpulan etnik Sasak nan manjadi kumpulan etnik mayoritas di Lombok, Indonesia. Bahaso iko takaik rapek jo bahaso-bahaso bajiran di Bali jo bagian barat Sumbawa.

Bahaso ko dibagian pado limo dialek nan indak kasadonyo dapek dipahami sasamo sandiri:
*Kuto-Kute (Sasak Utara)
*Nggeto-Nggete (Sasak  Timur Laut)
*Meno-Mene (Sasak Tenagah)
*Ngeno-Ngene (Sasak Tenah Timur, Sasak  Tangah Barat)
*Meriaq-Meriku (Sasak  Tangah Selatan)

## Rujuakan

## Pautan lua

* Online Dictionary Sasak language - English
* David Goldsworthy's collection of Music of Indonesia and Malaysia archived with Paradisec includes open access recordings in Sasak.
Bahaso Batak Toba

**Bahaso Batak Toba**  adolah sabuah bahaso dari rumpun bahaso Austronesia nan ditutua di propinsi Sumatra Utara, Indonesia. Inyo marupoan sabagian kalompok bahaso nan disabuik bahaso  "Batak".

Tadapek labiah kurang 2,000,000 urang panutua bahaso Batak Toba, nan tingga di timur, barat jo selatan Danau Toba. Dari sagi sijarah, bahaso iko ditulih jo  aksara Batak, kini ko aksara Latin labiah digunoan.

Herman Neubronner van der Tuuk talibaik dalam manajah kitab Bible ka bahaso Batak Toba.

## Namo bahaso

Namo bahaso iko timbua dari sijarah identitas etnik nan kayo jo kompleks jaman panjajahan jo kamardekaan Indonesia.  Inyo namo umum untuk bahaso nan biaso digunoan dek urang nan bamukim di daerah-daerah Toba, Uluan, Humbang, Habinsaran, Samosir, jo Silindung, di sakuliliang Danau Toba, Sumatera Utara. Dari sisi linguistik jo kabudayoan, urang-urang daerah tasabuik saliang tapauik arek.. Komunitas-komunitas lain nan tingga dakek sarupo suku Silalahi jo Tongging juo buliah diklasifikasi sabagai panutua bahaso Batak Toba.
## Contoh kalimaik
Barikuik adolah contoh kalimaik dalam bahaso Batak Toba:

## Rujuakan

## Bacoan lanjuik

* Reference to contemporary Batak Bible 
* Example translation of Biblical Scripture (published by the Language Museum, a site published by Zhang Hong, an internet consultant and amateur linguist in Beijing China)
* Musgrave, Simon.  Non-subject Arguments in Indonesian : Department of Linguistics and Applied Linguistics, THE UNIVERSITY OF MELBOURNE.  See page 112 (doc page 101) and reference to Cole, Peter & Gabriella Hermon (2000) Word order and binding in Toba Batak.  Paper presented at AFLA 7, Amsterdam
* Sejara Indonesia An Online Outline of Indonesia History.
* Neubronner van der Tuuk, Hermanus. A grammar of Toba-Batak. The Hague, 1971. First English edition, first published in Dutch in 1864-1867. Translation J. Scott-Kemball, edited by A. Teeuw and R. Roolvink.
* http://www.language-archives.org/language/bbc 
* Rackowski, Andrea & Norvin Richards. 2005. "Phase Edge and Extraction: A Tagalog Case Study." Linguistic Inquiry 36.4:565-599.
* Cole, Peter & Gabriella Hermon. 2008. "VP Raising in a VOS Language." Syntax 11(2): 144-197.
* Schachter, Paul. 1984. "Semantic-Role-Based Syntax in Toba Batak." UCLA Occasional Papers in Linguistics 5:122-149.
* Silitonga, Mangasa. 1973. "Some Rules Reordering Constituents and their Constraints in Batak." Ph.D. Thesis, University of Illinois.
* Jensen, Joshua. 2014. Jarai clauses and noun phrases. Mouton de Gruyter.
* Chung, Sandra. 2008. "Indonesian clause structure from an Austronesian perspective." Lingua 118:1554–1582.
Bahaso Palembang

**Bahaso Palembang**, **bahaso Malayu Palembang, bahaso Sekayu,** atau **bahaso Musi** adolah sabuah bahaso atau kalompok dialek nan dipatutuakan dek masyarakaik di sabagian wilayah Sumatra Selatan jo panutua asali bajumlah sakitar 3,1 juta urang. Sabagai bagian dari rumpun bahaso Malayu, bahaso ko arek hubuangannyo jo bahaso Jambi, bahaso Minangkabau, bahaso Banjar, sarato bahaso Indonesia. Di antaro baragam bahaso nan dipatutuakan di Sumatera Selatan, bahaso Palembang (dialek kota) juo bafungsi sabagai bahaso panyatu atau *lingua franca*. Bahaso Palembang marupokan bahaso aglutinatif sarupo banyak bahaso Austonesia nan lain.

## Fonologi
Dunggio (1981) mancataik 26 fonem dalam bahaso Palembang, jo rincian 20 bunyi konsonan sarato 6 bunyi vokal. Namun studi lanjutan dari Aliana (1987) manyatokan baso anyo ado 25 fonem dalam bahaso Palembang, indak tamasuak bunyi konsonan [z] nan dianggap sabagai alofon dari fonem /s/ atau /d͡ʒ/.

### Vokal

### Konsonan

Bahaso Palembang alun mamiliki ijoan baku. Sistem ijoan nan dipakai di siko mangacu pado ijoan modifikasi EYD nan digunokan dek Aliana (1987) jo Yasiroh (2013). Saluruah fonem di ateh ditulih manuruik simbolnyo, kacuali babarapo fonem barikuik:

* /e/ ditulih ⟨é⟩
* /ə/ ditulih ⟨e⟩
* /ɲ/ ditulih ⟨ny⟩ sabalun bunyi vokal, ⟨n⟩ sabalun ⟨c⟩ jo ⟨j⟩
* /ŋ/ ditulih ⟨ng⟩
* /ʔ/ ditulih ⟨q⟩
* /t͡ʃ/ ditulih ⟨c⟩
* /d͡ʒ/ ditulih ⟨j⟩
* /j/ ditulih ⟨y⟩
* /ɣ/ ditulih ⟨gh⟩

## Kosakata
Bahaso Palembang mampunyoi kamiripan jo bahaso daerah provinsi di sakitarnyo, co Jambi jo Bengkulu. Di kaduo daerah tu, akhiran 'a' pado kosakata bahaso Indonesia nan diubah manjadi 'o' banyak ditamui. Akan tetapi, banyak juo bahaso Palembang asali nan indak digunokan di Provinsi Jambi maupun Bengkulu. Logaik nan dimilikinyo pun babeda.

Kamiripan jo bahaso Jawa ado kosakata sarupo: *iyo*, *biso*, *wong*, *ulo*, *rai*, *prei*, *sepur*, *melok*, *ladeng*, *iwak*, *gedek*, *dulur*, *dewe'an, bae, balek, banyu, awan, awak, iwak, balen, kelaso, kacek*, jo *jabo*. Kamiripan jo bahaso Banjar ado nan sarupo *banyu, awak, iwak, ladeng, dulur, umep (humap*), *enjuk (unjuk)*, *jingok (jinguk)*, jo *gancang*.

Manuruik panalitian leksikostatistik nan dilakukan dek Uri Tadmor (2001), dari 200 kosakata dasa bahaso Palembang, 102 (51%) di antaronyo basasuaian jo bahaso Melayu, 49 (24.5%) jo bahaso Jawa, 32 (16%) jo kaduonyo, jo 17 (8.5%) jo lainnyo. Panalitian ko manggunokan daftar 200 kosakata dasa Blust, nan acok digunokan dalam linguistik pabandiangan bahaso-bahaso Austronesia, aliah-aliah daftar kosakata Swadesh nan ditulak kaabsahannyo dek Tadmor. Dalam panalitian nan samo juo ditamukan kacanduangan de-Javanisasi bahaso Palembang di antaro rang mudo.

## Rujuakan
Bahaso Melayu Manado

**Bahaso Melayu Manado** adolah sabuah bahaso nan ditutua di Manado, Indonesia jo kawasan sakaliliang. Namo lokal bahaso ko adolah *Bahasa Manado*, jo inyo juo disabuik Melayu Minahasa, mangikuik namo suku nan manutua bahaso ko.  Inyo indak ado ortografi standar sabauk inyo anya digunoan untuak komunikasi lisan sajo.

Bahaso Manado sabanyo adolah sabuah bahaso creole nan tabik dari bahaso Melayu. Inyo babedo dari bahaso Melayu sabauk mampunyai banyaik kato pinjaman dari bahaso-bahaso Portugis jo Balando; jo dalam sipaik saparati caro inyo manggunoan kato "kita" sabagai kato ganti namo persona patamo singular, samantaro dalam bahaso Melayu, "kita" marupoan ganti namo persona patamo inklusif.
Kaki (satuan panjang)

**Kaki** (, jamak: *feet*, disinkek: ft) adolah suatu satuan panjang nan umum dipakai di Inggirih jo Amerika Sarikat sabagai sistem pangukuaran. Sajak taun 1959, sacaro internasional satu kaki lah disamoan jo 0.3048 meter. Satu kaki tabagi dalam 12inci, dan 3 kaki disabuik 1 yard.

Daulu satuan "kaki" dipakai dek banyak bangso, antaro lain Yunani, Romawi, Cino, Parancih, jo Inggirih. Walaupun baitu, standar nan dipakai balain-lainan antar nagara, koto, bahkan bidang usao. 

Amerika Sarikat adolah satu-satunyo nagara industri nan mamakai satuan kaki dalam padagangan, teknik, sarato aktivitas standar lainnyo. Kaki sacaro legal diakui di Inggirih, di mano tando marka jalan musiti mamakai satuan ko, sarato pamakaian satuan ko dalam pangukuaran tinggi dek masarakaik umum cukuik laweh. Di Kanada satuan kaki diakui sabagai ukuaran alternatif untuak maituang panjang, dan dianggok sabagai satuan ukuaran nan diturunan dari meter. 

Industri panabangan adolah salah satu dari saketek bidang, di mano satuan kaki untuak maukua katinggian, nan pamakaiannyo laweh digunoan dek masarakaik di nagara-nagara nan baso induaknyo bukan Inggirih.
Sungai Asahan

**Sungai Asahan** iolah sabuah sungai di Sumatra, Indonesia, jo panjangnyo kiro-kiro 150&nbsp;km. Batang aia ko maalia dari Danau Toba, maikuik arah timua-lauik;  Bagian ulunyo maalia di lambah gunuang Bukik Barisan. Sungai iko maalia ka Selat Melaka jo kota Tanjung Balai talatak di muaronyo.
Kaldera

**Kaldera** iolah sabuah bantuak vulkanik sarupo kawah nan tadapek di gunuang barapi gadang.  Inyo kawah vulkanik (laweh diameter baukua dari ciek inggo babarapo kilometer0, tabantuak bilo ruang magma manjadi kosong. Lekukan timbua jo duo caro&mdsp;dangan latusan erupsi gadang atau dek kikisan jo runtuahan atap ruang magma. Kakosongan ruang magma acok tajadi sawakatu erupsi efusi dalam sistem gunuang barapi, nan buliah balaku inggo babarapo kilomeer dari rungan magma tu sandiri.
Teori Malapatako Toba

Latuihan gadang Toba iolah  erupsi *[[Gunuang barapi super|Supervolcano]]*  nan balaku antaro 69,000 inggo 77,000 taun dulu, ditampek mano talataknyo Danau Toba, di Sumatra, Indonesia, kini.  Iko marupoan salah satu dari latuihan tagadang di Bumi.  **Teori Malapatako Toba** manyatoan paristiwa iko maakibaikan tajadinyo musim dingin vulkanik di dunia salamo 6–10 taun jo kamungkinan tajadinyo wakatu sajuak sudah tu salamo 1,000 taun.

## Rujuakan
Gunuang api super

Sabuah **gunuang api super** atau **volkano super** iolah volkano nan mampu maasiakan latuihan vulkanik jo lecitan atau sambuaran (*ejecta*) nan massanyo labiah dari 1015 kg. Gunuang api super balaku bilo magma nan tadapek di mantel Bumi naiak ka kerak tapi indak dapek kalua&mdash;tekanan batambah dalam kolam magma nan gadang jo manggadang inggo kerak indak lai dapek manahan tekanan tu.  Iko buliah balaku di titik panas (contoh, di Kaldera Yellowstone), atau di batas konvergen plat (contoh, Toba).

## Rujuakan
Koncek

**Koncek** adolah kalompok gadang baragam hewan amfibi karnivora nan batubuah pendek dan indak baikua, nan tamasuak dalam ordo **Anura** (Yunani Kuno: *an-*, indak punyo + *oura*, ikua). Fosil tatuo "proto-koncek" ditamuan pado maso Trias Awa di Madagaskar, namun panantuan jam molekuler mampakiroan baso asa-usua mareka labiah jauah lai inggo ka maso Perm, yaitu 265 juta taun nan silam. 

Koncek taseba sacaro laweh di tampek nan baragam, mulai dari wilayah tropika inggo subartik; walau baitu konsentrasi tagadang kaanekaragaman spesiesnyo tadapek di rimbo-rimbo ujan tropika. Tacatat ado sakita 4.800 spesies koncek, nan marupoan labiah dari 85% dari spesies amfibi nan masih iduik. Koncek adolah salah satu dari limo ordo vertebrata nan paliang baragam.

Labiah dari sapertigo spesies nan ado kini ko dianggok dalam kondisi taancam punah, dan labiah dari saratuih duo puluah spesies dipakiroan lah sabana punah samanjak taun 1980-an.

## Catatan kaki

## Bahan bacoan

* 
* 
* Estes, R., and O. A. Reig. (1973). "The early fossil record of frogs: a review of the evidence." pp.&nbsp;11–63 In J. L. Vial (Ed.), *Evolutionary Biology of the Anurans: Contemporary Research on Major Problems*. University of Missouri Press, Columbia.
* 
* 
* 
*
Star Wars

**Star Wars** adolah filem seri jo waralaba karya sutradara Amerika Sarikat George Lucas. Serial ko mancaritoan patualangan babagai karakter "pado jaman daulu di suatu galaksi nan sangaik-sangaik jauah".

Filem seri ko patamo kali diluncuaan pado 25 Mai 1977, yaitu filem patamo bajudua *Star Wars* (judua baganti manjadi *Episode IV: A New Hope* pado 1981), dek studio 20th Century Fox; nan sabana populer inggo bahkan manjadi fenomena budaya pop dunia. Iko diikuti jo kasuksesan nan samo pado filem-filem panaruihnyo, yaitu *The Empire Strikes Back* (1980) dan *Return of the Jedi* (1983); di mano katigo filem tu manjadi trilogi Star Wars nan asali.

## Pautan lua

*  Situs web rasmi Star Wars
*  TheForce.net, situs penggemar Star Wars nan tatuo
*  , sabuah wiki nan mangumpuaan informasi tantang Star Wars.
*  
*  
*  
*  
*   – kusuih mambahas *Star Wars*.
Bahaso Ambon

**Bahaso Melayu Ambon** iolah sabuah kreol bahaso Melayu nan ado sajak abaik ka-17.  Bahaso iko dibaok dek para padagang dari Indonesia Barat, dan mulai bakambang sajak Balando manjajah Kapulauan Maluku. Bahaso ko marupoan contoh patamo transliterasi bahaso Melayu ka dalam tulihan Latin, jo digunoan dek mubalia di bagian Indonesia Timur.  Bahaso Melayu diaja di sikolah jo gareja di Ambon sainggo manjadi *[[lingua franca]]* atau bahaso utamo di Ambon jo kawasan sakaliliangnyo.

Para panutua nan baragamo Kristen mamakai bahaso Melayu Ambon sabagai bahaso ibu, samantaro urang Muslim manjadiannyo sabagai bahaso kaduo dek mareka alah punyo bahaso surang.

## Rujuakan
Bahaso Batak Alas-Kluet

**Bahaso Batak Alas-Kluet** adolah sabuah bahaso nan dipakai dek suku Alas di kabupaten Aceh Tenggara jo suku Kluet di kabupaten Aceh Selatan, Aceh. Pado taun 2000, jumlah pamakai bahaso ko mancapai 195.000 jiwa. Banyak urang manulak label "Batak" dek karano konotasi budayonyo. Samantaro itu, alun pasti juo apokoh bahaso ko marupokan bahaso tunggal atau bukan.

## Dialek

Bahaso ko ado 3 dialek: dialek Alas, dialek Kluet, jo dialek Singkil atau Kade-Kade. Dialek Alas mungkin sarupo jo Bahaso Batak Karo, samantaro dialek Kluet jo Singkil canduang dakek jo Bahaso Pakpak.

Jikok dibandiangan antaro bahaso Alas jo bahaso Kluet mako akan nampak banyak pasamoan, walau banyak juo pabedaannyo. Pabedaan nan mancolok adolah bahaso Alas mangucapkan huruf R sacaro uvular (saroman bahaso Parancih) sadangkan bahaso Kluet tido.

## Rujuakan

## Pautan lua
*
Suku Mandaliko

**Suku Mandaliko** adolah sabuah suku di Minangkabau nan bakarabaik jo suku Caniago sainggo disabuik pulo sabagai suku Caniago Mandaliko.

## Etimologi
Mandaliko barasa dari kato *Mandalika*. Mandaliko merupoan namo pulo dari sabuah pulau ketek di Lauik Jawa, tapeknyo di sabalah utara pantai utara Jawa Tengah. Salain itu arati Mandaliko ko barasa dari bahaso Jawa kuno nan bararti indah atau elok. Istilah Mandaliko ado pulo di Kitab Undang-Undang Tanjung Tanah di Kerinci nan aratinyo panguaso atau pamarentah.

## Datuak suku Mandaliko
* Datuak Saripado Marajo, saurang tokoh nan dituokan di kota Padang nan barasa dari *[[darek]]*

## Tokoh
* Mohammad Amir, pajuang kamardekaan jo mantari Indonesia.

## Pautan lua
* http://www.angelfire.com/id2/adyan/minang/limo_kaum.html
Suku Caniago

**Suku Caniago **Suku Chaniago adolah klan (marga) asal nan dibuek dek *[[:id:Datuk_Perpatih_Nan_Sebatang|Datuk Parpatih Nan SabaTang]]* nan marupokan salah satu suku/marga induk etnis Minangkabau selain Koto, Piliang dan Bodi**.** Suku ko dibuek dek *[[Datuak Parpatiah Nan Sabatang]]* nan marupokan salah satu suku induak di Minangkabau salain suku Koto, suku Piliang, jo suku Bodi. Suku Chaniago iyolah suku asli atau pribumi di Minang mamiliki falsafah iduik demokratis, iyolah jo manjunjaung tinggi falsafah "*bulek aia dek pambuluah, bulek kato dek mufakat. Nan bulek samo digolongkan, nan picak samo dilayangkan*". Dek hal itulah mangko pado masyarakaik suku Chaniago sadoalah kaputusan nan ka diambiak untuak suatu urusan musti malalui suatu proses musyawarah untuak mufakaik.

Falsafah tasabuik tacamin pulo pado bantuak arsitektur rumah adaik Bodi Chaniago nan ditandoi jo indak adonyo anjuang pado kadua sisi bangunan Rumah Gadang. Hal tasabuik manandokan baso tingkek kasta urang indak mambuek pabedaan palakuan antaro nan tinggi jo nan randah. Hal nan mambedakan tinggi randahnyo sasaurang pado masyarakaik suku Chaniago hanyolah dinilai dari gadangnyo tangguang jawek nan dipikua dek urang tasabuik.

Salah satu falsafah lain untuak mancari kato sapakaik dalam maambiak kaputusan pado suku Chaniago adolah "*aia mambasuik dari bumi*" aratinyo suaro nan musti didangakan adolah suaro nan datang dari bawah atau suaro itu adolah suaro rakyaik ketek, baru kudian dirapekkan dalam sidang musyawarah untuak mandapek sabuah kato mufakaik barulah pimpinan tatinggi baiak rajo maupun pangulu nan manatapkan kaputusan tasabuik.

## Pacahan Suku
# Sumagek
# Mandaliko
# Panyalai
# Payobadar

## Gala Datuak Suku Chaniago
Di antaro gala datuak suku ko adolah :

* Datuak Rajo Pangulu
* Datuak Kando Marajo
* Datuak Manjinjiang Alam
* Datuak Bandaro Sati
* Datuak Rajo Alam
* Datuak Kayo
* Datuak Rajo Nan Sati
* Datuak Paduko Jalelo
* Datuak Rajo Perak
* Datuak Paduko Amat
* Datuak Saripado Marajo
* Datuak Pangulu Basa
* Datuak Tan Basa
* Datuak Rangkayo Kaciak
* Datuak Patih
* Datuak Rajo Di Aceh

## Tokoh

* Andrinof Chaniago
* Djamari Chaniago
* Eddy Chaniago
* Erizal Chaniago
* Hari Novian Caniago
* Harlan Chaniago
* Hasril Chaniago
* Irma Chaniago
* Ismed Yuzairi Chaniago
* Liza Chaniago
* Pangi Syarwi Chaniago
* Solena Chaniago
* Syamsul Rakan Chaniago
* Taslim Chaniago
* Zulhendri Chaniago

## Caliak pulo
Gala Datuak Minangkabau

## Pautan lua

* Caniagosimandolak.blogspot.com
* Kota Padang Kota Metropolis Terbesar Di Nusantara Pada Abad 18
Urang Kluet

**Suku Kluet** atau Keluwat adolah sabuah suku nan mandiami babarapo kecamatan di kabupaten Aceh Selatan, iyolah kecamatan Kluet Utara, Kluet Selatan, Kluet Tengah, jo Kluet Timur.
 Sacaro etnis, Suku Kluet tamasuak dalam Rumpun Batak yakni Rumpun Batak Utara.

## Latak
Daerah Kluet iko dipisahan dek sungai Lawé Kluet nan bahulu di Gunuang Leuser jo bamuaro di Lautan Hindia. Wilayah kadiaman urang Kluet iko talatak 30&nbsp;km dari kota Tapak Tuan atau 500&nbsp;km dari Banda Aceh.

## Marga
Sabagaimano etnis rumpun Batak lainnya, Etnis Kluet/Keluwat ado pulo marga nan masih umum dipakai dek sabagian kalangan masyarakaiknyo. Masyarakaik Kluet/Keluwat mampunyoi 5 marga iyolah : 
* Pelis 
* Selian 
* Bencawan 
* Pinem  
* Caniago.
Marga nan tarakhia (Caniago) adolah marga katurunan urang Minangkabau nan alah barasimilasi jo Kluet sajak barabaik-abaik nan lalu. Ampek marga di ateh dapek ditamukan juo di suku Alas, Karo, jo Pakpak.

## Agamo
Agamo nan dianuik dek suku iko adolah agamo Islam.

## Bahaso
Suku Kluet mampagunokan bahaso Kluet nan tamasuak dalam kalompok bahaso-bahaso Batak. Bahaso Kluet tabagi ateh 3 dialek iyolah Dialek Paya Dapur, Manggamat, jo Lawe Sawah.

## Budayo
Sacaro budayo labiah dakek jo Alas dan Karo, tapi relatif dakek juo jo Singkil dan Pakpak.

## Mato Pancaharian
Mato pancahariannyo umumnyo adolah batani, baladang, jo baparak.
FC Dynamo Kyiv

**FC Dyanmo Kyïv** adolah sabuah klub sepak bola Ukraina di kota Kyiv nan kini bamain di Ukraїns'ka Premjer-Liga divisi nan paliang tinggi di sipak bola Ukraina. Klub iko mamainan patandiangan kandangnyo di NSC Olimpijs'kyj nan bakapasitas 70.050 panonton.

## Pautan lua
*Laman rasmi
Lado

**Lado** (, , dari bahaso Nahuatl: *chilli*) adolah buah jo tumbuahan dari genus *[[Capsicum]]*, nan marupoan anggota dari kaluargo terung-terungan atau Solanaceae. Asa-mulo lado adolah dari benua Amerika. Kini ko India adolah nagara produsen, konsumen, jo eksportir lado nan tagadang di dunia.

## Sijarah

Riset taakia manunjuakan baso lado patamo kali didomestikasikan di Meksiko labiah dari 6.000 taun nan lalu, di wilayah nan tabantang antaro Puebla selatan dan Oaxaca utara di tenggara nagara bagian Veracruz, dan marupoan salah satu tumbuahan penyerbukan sandiri patamo nan alah dibudidayakan urang di Meksiko, Amerika Tangah, jo sabagian Amerika Salatan.

## Manfaaik
Lado sirah gadang (*Capsicum annuum* L.) marupoan salah satu jinih sayua yang nilai ekonominyo tinggi. Lado manganduang baragam senyawa yang baguno untuak kesehatan manusia.. Sun et al. (2007) malaporan lado manganduang antioksidan yang bafungsi untuak manjago badan dari sarangan radikal bebas. Kandungan antioksidan yang paliang banyak tadapek di lado ijau. Lado mengandung Lasparaginase jo Capsaicin pulo yang bafungsi sabagai zat antikanker (Kilham 2006; Bano & Sivaramakrishnan 1980).

Lado (Capsicum annum L) marupoan salah satu komoditas sayua yang banyak dibudidayoan petani di Indonesia dek punyo harago jua nan tinggi sarato punyo sajumlah manfaaik kesehatan yang salah satunya adolah zat capsaicin nan bafungsi dalam mangandalian panyakik kanker. Salain itu kandungan vitamin C yang cukuik tinggi pado lado dapek mancukuikan kabutuhan harian satiok urang, tapi harus dikonsumsi sacukuiknyo untuak maindaan padiah di lambuang.

## Rujuakan

## Pautan lua
*
Parang Dunia II

**Parang Dunia Kadua** (disingkek **Parang Dunia II** atau **PD II**) adolah parang dunia nan balansuang antaro 1939 hinga 1945, walau babarapo konflik takaik lah tajadi labiah daulu. Parang ko maliputi sabagian gadang nagara-nagara di dunia, tamasuak sadonyo nagara adikuasa, nan akianyo manjadi duo aliansi maliter: Sakutu jo Aksis. Iko adolah parang nan paliang laweh taseba dalam sijarah, malibaikan labiah dari 100 juta urang dari 30 labiah nagara. Dalam situasi "parang total" ko, nagara-nagara utamo nan talibaik mangarahan sadonyo kamampuan ekonomi, industri, jo ilimu pangatauan nan ado ka dalam upayo paparangan, inggo indak ado lai bedonyo antaro sumberdaya sipil jo maliter. Kamatian masal masarakaik sipil, sarupo kajadian Holokaus (kiro-kiro 11 juta urang tewas), pamboman strategis pado pusek industri jo populasi (kiro-kiro satu juta urang tewas, tamasuak pamboman atom di Hiroshima dan Nagasaki), saluruahnyo dipakiroan lah mambuek sakitar 50 juta inggo 85 juta urang tewas tabunuah. Iko manjadian Parang Dunia II sabagai konflik nan paliang mamatian dalam sijarah umaik manusia.

## Catatan kaki

## Rujuakan

*
*
*
Kabupaten Ogan Komering Ilir

**Kabupaten Ogan Komering Ilir** (disingkat **OKI**) adalah salah satu kabupaten di Sumatera Selatan, Indonesia. Kabupaten ini berbatasan dengan Kota Palembang, Kabupaten Ogan Ilir, dan Kabupaten Banyuasin di utara, Selat bangka dan Laut awa di timur, Provinsi Lampung di selatan, serta Kabupaten Ogan Ilir dan Kabupaten Ogan Komering Ulu Timur di barat. Pusat pemerintahannya berada di Kota Kayu Agung.

Luas daerahnya mancapai 17,058.32&nbsp;km², dan populasinya 726.659 jiwa kok berdasarkan Sensus Penduduk tahun 2010 ; meskipun manurut perkiraan resmi (Januari 2014) telah mancapai 780.695 jiwa.

Di kabupaten ini banyak terdapat *lebak* (danau dataran banjir), yang tersebar di area lahan basah seluas 200.000 hektar.

Tanaman patanian utama di sini antara lain Padi, kopi, tebu, kelap

pa sawit, karet, kakao,nas,eh, tdan jo ikan.

## Rujuakan

## Pautan lua
*  Situs Rasmi Dinas Pariwisata Daerah 
*  ''' Mengenal Kabupaten Ogan Komering Ilir OKI'' 
*  Informasi Berita dan Edukasi di Kab.OKI''
Bahaso Urdu

**Bahaso Urdu** (;  ALA-LC: ; , atau **Urdu Moden Standar**) iolah sabuah laras bahaso standar bahaso Hindustan.  Iko adolah bahaso kabangsaan jo *[[lingua franca]]* nagara Pakistan, jo sabauh bahaso rasmi di anam buah nagari di India.  Iko juo adolah ciek dari  22 bahaso rasmi nan tamaktub dalam  Undang-undang Dasar India.

Dari sagi sijarah, Urdu takaik jo urang Muslim di Hindustan. Salain dari  vokabulari khusus, Urdu mampunyoi kesalingpahaman jo Hindi Standar, nan takaik jo komunitas baagamo Hindu.  Bahaso Urdu mandapek patronase jo pangakuan samaso pamarintahan British di India&mdash;bahaso Parsi  jo bahaso-bahaso rasmi lokal diganti dek bahaso-bahaso Urdu jo Inggirih di wilayah-wilayah India Utara saparati Jammu jo Kashmir pado taun 1846 jo Punjab pado taun 1849.
Kabupaten Ogan Ilir

**Kabupaten Ogan Ilir** (disingkek **OI**) adolah salah satu kabupaten di Sumatera Selatan, Indonesia. Kabupaten ko babateh jo Palembang dan Kabupaten Muara Enim di utara, Kabupaten Ogan Komering Ilir di timur, Kabupaten Ogan Komering Ilir dan Kabupaten Ogan Komering Ulu Timur di selatan, sarato Kabupaten Muara Enim di baraik.

Kabupaten ko punyo laweh wilayah 2.066,09&nbsp;km², dan panduduaknyo mancapai 426.804 jiwa pado taun 2014.

## Rujuakan
Nasrul Abit

**Drs. H. Nasrul Abit** () adolah Wakia Gubernur Sumatera Barat periode 2016-2021 nan dilantiak pado 12 Februari 2016. Sabalunnyo, inyo manjabaik Bupati Pesisir Selatan, Sumatera Barat periode 2005-2015 jo Wakia Bupati Pesisir Selatan 2000-2005. Pado Pilgub Sumbar 2015, inyo tapiliah manjadi Wakia Gubernur Sumatera Barat bapasangan jo Gubernur Irwan Prayitno.

## Riwayat Pendidikan

* SD - Air Haji (tamat taun 1969)
* SLTP / ST - Balai Selasa (tamat taun 1972)
* SLTA / STM - Padang (tamat taun 1975)
* Diploma II AAN Bandar Lampung (tamat taun 1986)
* Sarjana Universitas Bandar Lampung (tamat taun 1989)

## Riwayat Pekerjaan

* Staf Subag Umum Kanwil Depkes Provinsi Bandar Lampung (1977-1991)
* Asisten Teknis Proyek Peningkatan RSU Prov Lampung (1990-1995)
* Kasubag Perlengkapan Kanwil Depkes Prov Lampung (1991-1995)
* Pimbagpro Prasarana Fisik Fasilitas Kerja Kanwil Depkes Prov Lampung (1997-1999)
* Pjs Kasubag Umum Kanwil Depkes Prov Lampung (1999)
* Kabag Tata Usaha Kanwil Depkes Prov Lampung (1999-2000)
* Wakia Bupati Pesisir Selatan (2000-2005)
* Bupati Pesisir Selatan (2005-2015)
* Wakia Gubernur Sumatera Barat (2016-sekarang)

## Rujukan
Daftar Wakia Gubernur Sumatera Barat

**Wakia Gubernur Sumatera Barat** adolah posisi kaduo nan mamarentah Provinsi Sumatera Barat satalah Gubernur Sumatera Barat, sainggo posisi wakia gubernur bararti satingkek jo gubernur dalam manjalanan pamarentahan.

Marlis Rahman adolah wakia gubernur partamo nan tapiliah pado pamiliahan umum pado taun 2005 badasaan UUD 1945. Pado taun 2009, Gubernur patahana Gamawan Fauzi diangkek sabagai Mandagri pado Kabinet Indonesia Basatu II. Manuruik UU No. 32  Taun 2004, bilo posisi gubernur kosong, wakia gubernur harus maisi jabatan tasabuik sahinggo jabatan iko kosong labiah kurang salamo 10 bulan. Wakil Gubernur patahana adolah Nasrul Abit nan tapiliah satalah mamanangi pilkada pado taun 2015. Inyo tapiliah untuak maso jabatan 2016-2021.  

Barikuik iko adolah dafta **Wakia Gubernur [[Sumatera Barat]]**.


;
Catatan



## Rujukan
Kapulauan Galapagos

**Kapulauan Galapagos** (namo rasmi Spanyol: *Archipiélago de Colón*, namo lainnyo: *Islas Galápagos*, ) adolah ciek kapulauan vulkanik nan dilintasi garih khatulistiwa di Lautan Pasifik, lataknyo  sabalah barat daratan nagara Ekuador, nan mano kapulauan tu tamasuak wilayah nagara ko.

Laweh Kapulauan Galapagos jo parairan sakitanyo mancakuik Provinsi Galápagos dari Ekuador, Taman Nasional Galápagos, dan Suaka Parikanan Galápagos. Bahaso utamo panduduaknyo adolah bahaso Spanyol. Jumalah panduduak kapulauan ko labiah saketek dari 25.000 jiwa.

Kapulauan ko cukuik tamusaua jo baragam-ragam spesies endemik nan tadapek di siko, nan ditaliti dek Charles Darwin salamo palaiaran jo kapa HMS Beagle. Babagai asia pangamatan jo koleksi nan dikumpuaannyo bakontribusi taadok laianyo teori Darwin tantang evolusi malalui seleksi alam.

Kunjuangan patamo nan tacatat ka kapulauan ko adolah pado 1535, iyolah dek Uskup Panama Fray Tomás de Berlanga nan sadang balaia manuju ka Peru, namun kapanyo dilando badai inggo taampeh ka kapulauan ko. Republik Ekuador nan baru tagak badiri maambiak alaiah kapulauan ko dari kakuasoan Spanyol pado 1832, dan sataruihnyo maagiah namo-namo rasminyo dalam bahaso Spanyol.

## Latak geografis

Kapulauan ko talatak pado Lautan Pasifik timur,  salapeh pasisia Amerika Selatan. Daratan tadakek adolah Ekuador, nan kapulauan ko masuak wilayah admisitratifnyo, iyolah tapeknyo 926&nbsp;km/500&nbsp;nmi di sabalah timua.

Kapulauan ko taseba antaro koordinat 1°40'N–1°36'S, dan 89°16'–92°01'W. Malintasi garih katulistiwa, pulau-pulau nan ado tadapek baiak di balahan bumi utara maupun selatan, di mano Volcán Wolf dan Volcán Ecuador adolah gunuang barapi di Pulau Isabela tapek barado di garih katulistiwa. Pulau Española nan adolah pulau ketek nan lataknyo paliang selatan, sarato Pulau Darwin nan lataknyo paliang  utara, tapisah dek jarak  . Namun, International Hydrographic Organization (IHO) maanggok sadonyo kapulauan ko tamasuak dalam wilayah Lautan Pasifik Salatan. Kapulauan Galapagos maluputi daratan salaweh  nan taseba di wilayah lauik salaweh . Pulau tagadang adolah Pulau Isabela, nan baukuran 2,250 sq mi/5.827&nbsp;km2 iyolah ampia tigo per ampek total laweh daratan Galapagos. Volcán Wolf di Pulau Isabela adolah titiak tatinggi, nan mancapai  1.707&nbsp;m (5.600&nbsp;kaki) di ateh pamukoan lauik.

## Iklim





## Rujuakan
Binali Yıldırım

**Binali Yıldırım** (; ) adolah surang politisi Turki nan marupoan Pardano Mantari Turki dan pamimpin Partai Kaadilan jo Pambangunan sajak bulan Mai 2016, manggantian Ahmet Davutoğlu. Beliau sabalunnyo manjabaik sabagai Mantari Paubuangan, Kelautan, jo Komunikasi dari tahun 2002 inggo 2013 dan 2015 inggo 2016.
Ananggawarman

**Ananggawarman** adolah surang putra mahkota (*yuvaraja*) karajaan Malayupura, nan bakuaso pado akia abaik ka-14. Karajaan Malayupura bapusek di dataran tinggi Minangkabau dan kakuasoannyo mancakuik sabagian gadang pulau Sumatera bagian tangah. Namo Ananggawarman tatulih di Batu basurek Saruaso II sabagai anak dari Maharajo Adityawarman (bakuaso 1347–1375). Indak jaleh bana kapan Ananggawarman mulai batahta manggantian apaknyo, tapi dalam kitab sijarah dinasti Ming ado tatulih baso karajaan mangirim utusan ka Cino taun 1376.

Ananggawarman disabuikan pulo dalam batu basurek bagala *Hewajra nityasmrti*, nan manunjuakan baso agamo nan dianuiknyo samo jo apaknyo, iyolah Budha Tantrayana. Iko manunjuakan baso para panguaso di Sumatera manganuik ajaran Budha esoteris saindaknyo inggo abaik ka-14.

Pado maso tu juo dipakiroan baso padagangan antaro Sumatera jo India Salatan alah bajalan jo baiaknyo dan ado cukuik banyak padagang India Selatan nan manatap di Minangkabau, dek ado ciek batu basurek (Bandar Bapahat) nan tatulih dalam duo uruf, iyolah uruf Kawi dan uruf Grantha.

Satalah maso Ananggawarman, catatan sijarah tantang Minangkabau indaklah ditamuan lai salamo satu satangah abaik, inggo kadatangan Tomé Pires patualang Portugis nan manulih dalam *[[Suma Oriental]]* sakita 1513-1515. Sudah tu kakuasoan karajaan (nan kini disabuik Pagaruyuang) samangkin malamah inggo daerah-daerah pasisianyo sarupo Kampar, Indragiri, jo Siak dirabuik dek Kasultanan Aceh jo Kasultanan Malaka, dan jadi daerah nan mardeka.

## Caliak pulo
* Adityawarman
* Karajaan Pagaruyuang

## Rujuakan

## Pautan lua
* Prasasti Saruaso II, dek Dodi Chandra, Arkeologi UI
Simón Bolívar

**Simón José Antonio de la Santísima Trinidad de Bolívar Ponte y Palacios Blanco** (24 Juli 1783 - 17 Desember 1830), atau singkeknyo **Simón Bolívar**, adolah surang pamimpin maliter jo politik Venezuela nan mamainan paran pantiang dalam kamardekaan Venezuela, Ekuador, Bolivia, Panama, dan Kolombia dari panjajahan Spanyol di Amerika Salatan.

Bolívar baasa dari katurunan kaluarga aristokrat kreol nan kayo. Sarupo jo anak-anak bangsawan lainnyo, inyo dikirim untuak baraja di lua nagari, iyolah di Spanyol, pado umua 16 taun. Inyo mampalajari babagai pamikiran jo ide-ide para filsuf dari Abaik Pancarahan, nan manabikan ambisinyo untuak manggantian kakuasaan Spanyol. Kutiko tajadi kakacauan di Spanyol dek karano Parang Samananjuang Iberia, Bolívar malancaan kampanye parang kamardekaan pado taun 1808. Inyo maimbau kapado masarakaik kayo kreol untuak mandukuang pajuangannyo tu malalui proses kamardekaan nan konservatif, dan mambuek organisasi kongres nasional dalam wakatu tigo taun.

Sungguahpun banyak alangan marintang, antaro lain datangnyo pasukan ekspedisi Spanyol nan gadang nan indak tadugo sabalunnyo, pajuangan para pandukuang revolusi akianyo baasia. Puncaknyo adolah kamanangan para patriot pado Parang Carabobo taun 1821, di mano sasudahnyo Venezuela tagak manjadi nagara nan sabana mardeka.

## Catatan kaki

## Pautan lua

* The Life of Simón Bolívar 
* The Louverture Project: Simón Bolívar – Information about the support Bolívar received from Haiti.
* In Profile: Simón Bolívar – The Liberator
* About the surname Bolíbar/Bolívar, in Spanish 
* Paternal ancestors of the Liberator, in Spanish 
* Coats of arms of the Bolíbars, in Spanish 
* Maternal ancestors of the Liberator (Palacios family), in Spanish 
*  Glrbv.org: Biography
* Beside Bolivar: The ''Edecán'' Demarquet – About C. E. Demarquet, one of Bolívar's principal aides
* "Building a New History by Exhuming Bolívar" Simon Romero, *[[The New York Times]]*, 3 August 2010
Daftar paguruan tinggi di Sumatera Barat

**Daftar paguruan tinggi di Sumatera Barat** barikuik iko mamuek sadonyo paguruan tinggi di Sumatera Barat, nan barado di bawah pambinaan Kementerian Riset, Teknologi, dan Pendidikan Tinggi Republik Indonesia.

## Rujuakan
Batang Hari

**Batang Hari** (kadang ditulih juo **Batanghari**) adolah sabuah batang aia nan maalia malalui duo provinsi, iyolah Sumatera Barat dan Jambi, di bagian tangah pulau Sumatera, Indonesia. Batang aia ko adolah nan tapanjang di pulau Sumatera, iyolah mancapai 800&nbsp;km sajak dari ulu inggo ka muaronyo, sarato lebanyo mancapai 500&nbsp;km.

Mato aianyo baasa dari Gunuang Rasan (2585 m), dan ulunyo adolah dari Danau Diateh, Solok. Dari Solok, Batang Hari baturuik-turuik malewati kabupaten-kabupaten Solok Selatan, Dharmasraya, Bungo, Tebo, Batang Hari, Kota Jambi, Muaro Jambi, dan Tanjung Jabung Timur, inggo tibo di lauik lapek dakek Muara Sabak.

Tadapek babarapo batang aia lainnyo nan maalia ka Batang Hari, antaro lain Batang Sangir, Batang Tembesi (jo cabangnyo Batang Merangin), Batang Tabir, Batang Tebo (jo cabangnyo Batang Pelepat), dan Batang Jujuhan. Sadonyo batang aia ko marupoan sarana transportasi utamo, di mano pado tapiannyo sajak daulu banyak tabantuak karajaan lamo jo pamukiman panduduak. Daerah Aliaran Sungai (DAS) Batang Hari marupoan DAS tagadang kaduo di Indonesia, mancakuik laweh areal tangkapan (*catchment area*) ± 4.9 juta Ha. Sakita 76% DAS Batang Hari barado di provinsi Jambi, sisanyo di provinsi Sumatera Barat.

Sailiaran Batang Hari banyak baparan dalam catatan sijarah, tarutamo nan bakaitan jo paradaban Malayu. Pado aliaran Batang Hari ikolah sajak abaik ka-7, mulai dari ilia inggo ka ulu, panah muncua Karajaan Malayu, Karajaan Sriwijaya, dan Karajaan Dharmasraya nan tamusaua dan disagani, nan marupoan pusek budayo dan padagangan, sarato pangaruahnyo indak sajo di pulau Sumatera tapi sampai juo ka Samananjuang Malayu jo daerah lainnyo di kapulauan nusantara bagian baraik.

## Rujuakan
Abbas Ladang Laweh

**Syekh Abbas bin Abdi Wahab bin Abdul Hakim** (1285-1370), dipanggia juo **Syekh Abbas Qadhi Ladang Laweh**, adolah salah surang ulama Minangkabau.

Syekh Abbas lahia di Ladang Laweh, Agam, Sumatera Barat. Samaso mudonyo baliau baraja agamo pado Syekh Angku Mudo di kampuangnyo, dan satalah dewasa baliau malanjuikan baraja ka Makkah. Sapulangnyo dari Makkah, baliau mangadoan pambaharuan caro maaja iyolah jo sistem sikola jo mandirian Arabiyah School. Baliau pun tamasuak juo pandiri Persatuan Tarbiyah Islamiyah (PERTI), basamo-samo jo ulama Kaum Tua lainnyo.

Di kamudian ari, putranyo Sirajuddin Abbas malanjuikan pulo manjadi ulama dan pandidiak nan tanamo.

## Rujuakan
Kubah Nabi

**Kubah Nabi** (Arab: قبة النبي, *Qubbatun Nabi*, Inggirih: *Dome of the Prophet*), dikana juo sabagai **Kubah Jibril**, adolah sabuah kubah nan tagak badiri di sabalah utara al-Haram asy-Syarif (kompleks Masjid Al-Aqsa) di Yerusalem, nan labiah baparan sabagai monumen simbolis daripado bangunan kaagamoan. Bangunan ko marupoan bagian dari langkan Kubah Batu, dan marupoan salah satu dari tigo buah kubah tapisah nan dibangun dek panguaso Utsmaniyah di area al-Haram asy-Syarif.

## Sijarah

Awanyo Kubah Nabi dibangun pado taun 1538 dek Muhammad Bey, Gubernur Yerusalem Utsmaniyah. Namun bangunan ko dipaeloki ulang thun 1620 ateh parentah Gubernur Yerusalem panggantinyo, Farruk Bey, dan disalasaian pado maso pamarentahan Sultan Utsmaniyah Suleiman II. Kondisi kubah kini ko sabagian gadang manunjuakan asia renovasi taun 1620 tasabuik. Kubah ko dibangun untuak mangana nabi umaik Islam, Muhammad SAW. Panambahan taakia pado kubah dilakuan salanjuiknyo pado taun 1845.

Babarapo panulih Muslim, tarutamo Imam Suyuthi, bapandapek baso situs kubah ko adolah tampek Nabi Muhammad mamimpin para nabi dan malaikat badoa pado malam Isra dan Mi'raj, sabalun baliau diangkek naiak ka sarugo. Dokumen sumbangan dari periode Utsmaniyah mancatat baso sabagian wakaf Masjid Al-Aqsa dipagunoan untuak mambiayoi panarangan palito di Kubah Nabi satiok malamnyo.

## Arsitektur

Struktur Kubah Nabi babantuak oktagonal (sagi dalapan) dibangun di ateh dalapan buah tiang kolom marmer bawarno kulabu. Kubahnyo babantuak satangah bola (hemisferik), dan didukuang dek langkungan-langkungan tiang nan ujuangnyo diiasi jo babatuan bawarno sirah, itam, dan putiah. Tadapek mihrab kuno nan tabuek dari potongan marmer putiah nan ditanaman di lantai bangunan dan dikuliliangi dek batu-batu bawarno sirah sato dibateh dek sabuah tembok randah, nan sacaro tradisional tabukak di sabalah utaranyo untuak mamungkinan liwaiknyo para jamaah Muslim nan nak pai ka arah selatan untuak naiak aji di Mekkah.

Ukuaran kubah ko labiah ketek daripado kubah-kubah tapisah lainnyo nan tadapek di sinan, iyolah indak labiah gadang dari pintu masuak bangunan Kubah Batu.

## Rujuakan
Urang Bungku

**Urang Bungku** (bahaso Bungku: *To Bungku* atau *To Bunggu*) adolah suatu kalompok etnik di Indonesia, nan umumnyo tingga di wilayah Bungku Utara, Bungku Selatan, Bungku Tengah, dan Menui di Kabupaten Morowali, Provinsi Sulawesi Tengah. Urang Bungku tabagi manjadi babarapo sub-kalompok, iyolah Lambatu, Epe, Ro'tua, Reta, dan Wowoni. Masarakaik Bungku ko punyo bahaso surang, iyolah Bahaso Bungku, nan marupoan salah satu ciri jo sarana komunikasi antaro sanak kaluarga mareka. Urang Bungku umumnyo mamaluak agamo Islam atau Kristen.

Masarakaik Bungku daulunyo panah punyo karajaan, nan banamo Karajaan Bungku, nan disabuik juo dalam catatan Balando jo namo Karajaan *Tambuku* atau *Tombuku*. Karajaan Bungku, barsamo karajaan-karajaan ketek lainnyo di daerah pasisia timur Sulawesi Tangah, barado dalam kakuasoan Kolonial Balando sajak patangahan abaik ka-19.

## Rujuakan
Dataran tinggi Minangkabau

**Dataran tinggi Minangkabau**, disabuik juo jo istilah **Padang Darek** (bahaso Balando: *Padangsche Bovenlanden*), adolah daerah pagunuangan di Sumatera Barat nan maliputi tigo gunuang, iyolah Gunuang Marapi, Gunuang Singgalang, jo Gunuang Sago, nan lataknyo di bagian tangah Sumatera, Indonesia. Dataran tinggi ko tamasuak dalam jajaran pagunuangan nan mambantang di tangah-tangah pulau Sumatera, nan disabuik Bukik Barisan.

## Pamukiman awa
Urang Minangkabau picayo baso awanyo niniak muyang mareka bamukim di lereng selatan Gunuang Marapi, indak jauah dari Bukiktinggi. Dari Gunuang Marapi tu, mareka lalu manyeba ka tigo tampek utamo; iyolah ka utara maadok jo Gunuang Singgalang mambantuak Luhak Agam, ka tenggara mambantuak Luhak Tanah Data, dan ka timur lauik maadok Gunuang Sago mambantuak Luhak Limopuluah Koto. Katigo kawasan Luhak, nan disabuik juo jo namo Luhak Nan Tigo, dianggok sabagai kawasan inti nan manjadi tampek asa (*Alam Minangkabau*) dari nagari-nagari lainnyo di saluruah wilayah adaik Minangkabau. Di tiok-tiok nagari dapek ditamuan kisah-kisah pambantuakan pamukiman baru dek niniak muyang mareka nan baasa dari katigo Luhak tu.

## Patanian jo patambangan
Daerah tasabuik mulai dikana saindaknyo sajak abaik ka-7 jo namo Malayu, bahkan dalam babagai batu basurek paninggalan Adityawarman (1347–1375) disabuikan baso namo karajaannyo adolah Malayupura. Sangaik mungkin baso patanian sawah bakambang labiah daulu di daerah dataran tinggi, sabalun kudian taseba ka babagai daerah lainnyo di Sumatera, iyolah sabalun tajadinyo ubuangan padagangan jo urang asiang.

Catatan urang Portugis manyabuik baso ameh banyak ditambang di dataran tinggi Minangkabau, untuak kudian dibao ka Malaka dalam bantuak abu ameh. Balando mulai maeksploitasi cadangan ameh dataran tinggi ko pado 1680-an. Mareka manguasoi padagangan di daerah ko, jo antaro 1820-1899 sabana manakan jo mambateh aruih padagangan dari dataran tinggi ka palabuahan, inggo produksi bareh jadi manurun.

## Rujuakan

## Bacoan lanjutan
*
Batu basurek Saruaso II

**Batu basurek Saruaso II**, daulu disabuik juo **batu basurek Batusangka**, adolah salah satu batu basurek dari jaman Adityawarman (abaik ka-14), nan kini ko talatak di kawasan Benteng Van der Capellen, iyolah di alaman kantua lamo Kantor Suaka Peninggalan Sejarah dan Purbakala (Balai Adaik lamo), di Kota Batusangkar, Sumatera Barat, Indonesia. Batu basurek tasabuik sabalunnyo barado di subarang jalan kantua tu, tapeknyo di alaman Gaduang Indo Jolito, nan di maso kolonial Balando marupoan rumah dineh *Regent* Tanah Datar. Panaliti tanamo L.C. Westenenk panah tingga di siko. Batu basurek ko ditulih dalam uruf Kawi (Jawa Kuno) dan dalam bahaso Sanskerta.

Batu basurek Saruaso II dipahek pado sabuah batu pasia kwarsa coklat, nan pado kaduo baleh sisinyo lah agak kakuniangan. Bantuak batu basurek ko ampek pasagi panjang, baukuaran tinggi 110&nbsp;cm, leba 75&nbsp;cm, dan taba 17&nbsp;cm. Tadapek tulisan pado kaduo sisinyo, iyolah sisi A dan sisi B, nan pado dasanyo samo tapi agak babedo saketek susunan kalimaiknyo. Babarapo tulisan lah agak aus, tapi dapek diduga isinyo dari mampabandiangan antaro kaduo sisi tu. Nan istimewa pado batu basurek ko adolah adonyo duo ornamen; di sisi muko ornamen ula jo ornamen kapalo raksasa (*kala*) bagigi gadang bataring dan mamakai mahkota ketek, nan di sisi balakang ornamen kapalo juo tapi babantuak guci tabaliak dan bamato gadang manonjol sarato batariang ketek.

Tulisan batu basurek diawali jo saruan salamaik sabagaimano nan biaso pado batu basurek kuno. Barih barikuiknyo barupo *[[candra sangkala]]*, tapi alun dapek ditajamahan. Barih-barih salanjuiknyo baisi puji-pujian taadok putra mahkota Ananggawarman, anak dari Adityawarman, sabagai surang nan babakti kapado apak, amak, jo gurunyo. Ananggawarman disabuikan pulo dalam batu basurek ko bagala *Hewajra nityasmrti*, nan manunjuakan baso agamo nan dianuiknyo samo jo apaknyo, iyolah Buddha Tantrayana. Iko manunjuakan baso para panguaso di Sumatera manganuik ajaran Buddha esoteris saindaknyo inggo abaik ka-14.

## Naskah
Tulisan naskah batu basurek ko manuruik catatan de Casparis, sbb.:

:*(1) Subham astu 
:: *dvārāgre śilalekha yat kṛta(2)guṇā Śrīyauvarājya=padam 
:*nāmnaś=cāpi A(3)naṅgavamrma taṇaya Ādityavarmmaprabho 
:: *tiratvāmahimapratāpabalavān vairigaja(5)kesari 
:*sattyam=mātapītagurau karuṇayā Hevajra-nityāsmṛtiḥ*

## Tajamah
Tajamahan samintaro naskah batu basurek ko manuruik de Casparis, sbb.:

: *Ananggawarman, anak Paduko Rajo Adityawarman, mambari pangoromaikan kapado batu basurek di ateh batu (nan ditampekan) sabalun pintu masuak tampek (istano) Putra Mahkota nan mulia nan manguasoi sadonyo kabajikan, alah sampai manyubarang ka pantai kabasaran dalam hal kabaranian jo kakuatan, marupoan "singa-gajah", sarato malalui kabanaran jo baleh kasihnyo taradok para gurunyo, amak jo apaknyo, salalu manjalanan sumpah Hevajra(-tantra).*

## Caliak pulo
* Malayapura
* Adityawarman
* Ananggawarman
* Daftar batu basurek di Sumatera Barat

## Rujuakan
Indragiri

**Indragiri** dapek marujuak pado hal-hal barikuik:
* Kabupaten Indragiri Hulu, yakni sabuah kabupaten di Provinsi Riau.
* Kabupaten Indragiri Hilir, yakni sabuah kabupaten di Provinsi Riau.
* Karajaan Indragiri
* Sungai Indragiri, yakni namo lain dari Batang Kuantan di Provinsi Riau.
Rumpun bahaso Malayu-Polinesia

**Rumpun bahaso Malayu-Polinesia**, adolah cabang utamo dari rumpun bahaso Austronesia, nan dipatutuaan dek babagai banso nan sangaik taseba sacaro geografis, sajak dari pulau Madagaskar di sabalah barat inggo ka pulau Paskah di Pasifik timua. Cabang-cabang lain dari rumpun bahaso Austronesia anyo tadapek di pulau Taiwan bagian utara, iyolah pado bahaso-bahaso nan dipatutuaan dek panduduak asali pulau tu.

## Pangalompokan
Pangalompokan dari dari babagai bahaso anggota rumpun bahaso Malayu-Polinesia masih manjadi kontroversi. Barikuik iko pambagian manuruik Blust (1977, 1978, 1982) nan dipakai dek banyak ilimuwan sabagai hipotesis karajo:

Sub-kalompok Malayo-Polinesia Barat tadiri dari babagai bahaso di kapulauan Filipina, Indonesia (Sumatera, Jawa, Madura, Bali, Lombok, Kalimantan), Samananjuang Malaya (kacuali babarapo bahaso Mon-Khmer di padalaman), bahaso-bahaso Chamik di Vietnam jo Kamboja (dakek ubuangannyo jo bahaso Aceh), bahaso-bahaso Madagaskar, sarato duo bahaso Chamorro jo Palau nan lataknyo di wilayah Oseania baraik. Babagai bahaso pado sub-kalompok Barat ko mandapek pangaruah dari bahaso Sanskerta jo bahaso Arab (karano panyebaran agamo), sarato bahaso-bahaso Eropa (karano kolonialisasi).

Sub-kalompok Malayo-Polinesia Tangah-Timur tadiri dari babagai bahaso di Indonesia Timua, iyolah Kapulauan Sunda-Ketek (Bima, Manggarai, Solor, Sumba, Sika, Roti, Ngada), Maluku (Ambon, kapulauan Aru, Seram), daerah pantai Papua Baraik (tamasuak Alor, Pantar, sabagian Timor, Halmahera utara, babarapo di padalaman Papua), sarato Oseania (Papua Nugini jo Oseania Baraik, kapulauan Admiralty, Oseania Tangah-Timua).

#### Malayu-Polinesia Inti
Zobel (2002) mausuakan subrumpun bahaso nan disabuik *Malayu-Polinesia Inti*, dibuek manuruik pasamoan jo kasaragaman inovasi sarato sintaksis nan tasuo pado bahaso-bahaso di Indonesia salain di Kalimantan jo utara Sulawesi. Subrumpun ko tadiri ateh bahaso Kapulauan Sunda Gadang (Malayu-Champa, Sumatra Barat Laut - Kapulauan Pangalang (*Barriers Islands*), Lampuang, Sunda, Jawa, Madura, Bali-Sasak-Sumbawa) dan sabagian gadang Sulawesi (Sulawesi Selatan), Palau, Kamoro jo bahaso Malayu-Polinesia Tangah – Timur. Hipotesis ko adolah salah satu dari saketek upayo untuak maubuangkan bahaso-bahaso Malayu-Polinesia Barat tatantu jo bahaso-bahaso Malayu-Polinesia Tangah-Timur dalam tingkatan manangah nan labiah tinggi, tapi alah manarimo saketek paratian ilmiah labiah lanjuik.

## Catatan kaki

## Rujuakan
*
Kambiang utan sumatera

**Kambiang utan sumatera** (*Capricornis sumatraensis sumatraensis*), disabuik juo dalam bahaso Gayo *Noang*, atau bahaso Malayu *kambing gurun*, adolah ciek spesies anggota upafamili kambiang-antelop (Caprinae); nan marupoan hewan asli paunyi utan-utan pagunuangan pulau Sumatera jo samananjuang Thai-Malaya.

Daulu spesies iko dipandang sabagai subspesies sajo dari "kambiang utan daratan", sabagaimano spesies kambiang utan daratan Asia lainnyo (kambiang utan cino, kambiang utan sirah, jo kambiang utan himalaya). Kambiang utan sumatera tarancam dek karusakan habitat jo paburuan, inggo dimasuakan dek IUCN ka dalam daftar spesies rentan.

Kambiang utan sumatera tamasuak jinih hewan nan dilinduangi di Indonesia, badasar kapado *Lampiran Peraturan Pemerintah RI No. 7 Tahun 1999*, nan ditabikan tanggal 27 Januari 1999.

Kini ko populasi nan masih tasisa di Indonesia dapek ditamui di Taman Nasional Kerinci Seblat, Taman Nasional Batang Gadis, jo Taman Nasional Gunung Leuser.

## Rujuakan

## Pautan lua
*SUMATRAN SEROW Capricornis sumatraensis sumatraensis (Bechstein, 1799)
Andaleh

**Andaleh** *(Morus macroura)*, dalam bahaso asiang dikana juo jo namo *<span>king white mulberry</span>,* *<span>shahtoot mulberry</span>, **Tibetan mulberry*, atau *long mulbery*&nbsp;adolah ciek spesies tumbuahan babungo dari genus *Morus*&nbsp;nan tumbuah taseba utan ujan Asia Tenggara, Indocino, Tibet, jo Himalaya.

Ukuran batang Andaleh ko sadang sajo, jo kanopi nan tumbuah malangkuang jo rindang. Buah nan masak bawarno putiah, sirah mudo, atau sirah, rasanyo agak manih. Kayu batangnyo kareh, mutunyo rancak, tahan sarangan amo, indak mudah lakang dek paneh atau ujan, inggo biaso dipakai untuak paraboik rumah jo bahan bangunan.

Batang Andaleh ko adolah flora identitas Provinsi Sumatera Barat.

## Rujuakan

## Pautan lua
* Pohon Andalas Tanaman Khas Sumatera Barat